CELEX: 62008CN0230
Language: el
Date: 2008-05-28 00:00:00
Title: Υπόθεση C-230/08: Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 28 Μαΐου 2008 — Dansk Transport og Logistik κατά Skatteministeriet

2.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/14
            
         Αίτηση για την έκδοση προδικαστικής αποφάσεως, την οποία υπέβαλε το Østre Landsret (Δανία) στις 28 Μαΐου 2008 — Dansk Transport og Logistik κατά Skatteministeriet
   (Υπόθεση C-230/08)
   (2008/C 197/24)
   Γλώσσα διαδικασίας: η δανική
   Αιτούν δικαστήριο
   Østre Landsret
   Διάδικοι στην υπόθεση της κύριας δίκης
   
      Προσφεύγουσα: Dansk Transport og Logistik
   
      Καθού: Skatteministeriet
   Προδικαστικά ερωτήματα
   
               1)
            
            
               Έχει η διατύπωση «κατασχεθούν […] και συγχρόνως ή στη συνέχεια δημευθούν» του άρθρου 233, στοιχείο δ', του τελωνειακού κώδικα (1) την έννοια ότι η διάταξη αυτή αφορά περιπτώσεις στις οποίες εμπορεύματα που δεσμεύονται κατ' εφαρμογήν του άρθρου 83, παράγραφος 1, πρώτη φράση, του τελωνειακού νόμου, στο πλαίσιο μη νομότυπης εισαγωγής, καταστρέφονται συγχρόνως ή στη συνέχεια από τις αρχές, χωρίς να έχουν παύσει να βρίσκονται στην κατοχή τους;
            
         
               2)
            
            
               Έχει η οδηγία περί κυκλοφορίας των εμπορευμάτων (2) την έννοια ότι μη νομοτύπως εισαγόμενα εμπορεύματα, τα οποία κατάσχονται κατά την εισαγωγή και συγχρόνως ή στη συνέχεια καταστρέφονται από τις αρχές, πρέπει να θεωρείται ότι τελούν «υπό καθεστώς αναστολής της επιβολής των ειδικών φόρων κατανάλωσης», με αποτέλεσμα να μη γεννάται ή να παύει να υφίσταται η υποχρέωση καταβολής ειδικού φόρου καταναλώσεως (βλ. το άρθρο 5, παράγραφος 2, πρώτο εδάφιο, και το άρθρο 6, παράγραφος 1, στοιχείο γ', της οδηγίας περί κυκλοφορίας των εμπορευμάτων, σε συνδυασμό με το άρθρο 84, παράγραφος 1, στοιχείο α', και το άρθρο 98 του τελωνειακού κώδικα, και το άρθρο 867α του κανονισμού εφαρμογής του ΚΤΚ (3)); Έχει σημασία για την απάντηση το αν η τελωνειακή οφειλή που γεννάται κατά μια τέτοια μη νομότυπη εισαγωγή παύει να υφίσταται κατά το άρθρο 233, στοιχείο δ', του τελωνειακού κώδικα;
            
         
               3)
            
            
               Έχει η έκτη οδηγία την έννοια ότι μη νομότυπη εισαγωγή εμπορευμάτων, τα οποία κατάσχονται κατά την εισαγωγή και συγχρόνως ή στη συνέχεια καταστρέφονται από τις αρχές, πρέπει να θεωρείται ότι υπάγονται στο «καθεστώς τελωνειακής αποταμίευσης», με αποτέλεσμα να μη γεννάται ή να παύει να υφίσταται η υποχρέωση καταβολής ΦΠΑ (βλ. το άρθρο 7, παράγραφος 3, το άρθρο 10, παράγραφος 3, και το άρθρο 16, παράγραφος 1, σημείο Β, στοιχείο γ', καθώς και το άρθρο 867α του κανονισμού εφαρμογής του ΚΤΚ); Έχει σημασία για την απάντηση το αν η τελωνειακή οφειλή που γεννάται κατά μια τέτοια μη νομότυπη εισαγωγή παύει να υφίσταται κατά το άρθρο 233, στοιχείο δ', του τελωνειακού κώδικα;
            
         
               4)
            
            
               Έχουν ο τελωνειακός κώδικας, ο κανονισμός εφαρμογής του ΚΤΚ και η έκτη οδηγία ΦΠΑ (4) την έννοια ότι οι τελωνειακές αρχές κράτους μέλους, όπου διαπιστώνεται μη νομότυπη εισαγωγή εμπορευμάτων στο πλαίσιο μεταφοράς TIR, είναι αρμόδιες για την είσπραξη δασμού, ειδικού φόρου καταναλώσεως και ΦΠΑ αναφορικά με τη μεταφορά, όταν οι αρχές άλλου κράτους μέλους, όπου πραγματοποιήθηκε η μη νομότυπη εισαγωγή στην Κοινότητα, δεν διαπίστωσαν την παρατυπία και, κατά συνέπεια, δεν εισέπραξαν δασμό, ειδικό φόρο καταναλώσεως και ΦΠΑ (βλ. το άρθρο 215, σε συνδυασμό με το άρθρο 217, του τελωνειακού κώδικα, το άρθρο 454, παράγραφοι 2 και 3, του, όπως τότε ίσχυε, κανονισμού εφαρμογής του ΚΤΚ, καθώς και το άρθρο 7 της έκτης οδηγίας ΦΠΑ);
            
         
      (1)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).
   
      (2)  Οδηγία 92/12/ΕΟΚ του Συμβουλίου, της 25ης Φεβρουαρίου 1992, σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης (ΕΕ L 76 της 23.3.1993, σ. 1).
   
      (3)  Κανονισμός (ΕΟΚ) 2454/93 της Επιτροπής της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου, για τη θέσπιση του κοινοτικού τελωνειακού κώδικα (ΕΕ L 253 της 11.10.1993, σ. 1).
   
      (4)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/1, σ. 49).